**Goodreads** on Otis Chandlerin ja Elizabeth Chandlerin vuonna 2006 perustama yhteisöpalvelu kirjojen sosiaalista luettelointia varten. Amazon osti sivuston 28. maaliskuuta 2013. Sivustolla on tällä hetkellä noin 30 miljoonaa käyttäjää, 900 miljoonaa kirjaa ja 34 miljoonaa arvostelua.

Historia
--------

Otis ja Elizabeth Chandler perustivat Goodreadsin vuonna 2006. He ajattelivat sen tehtäväksi auttaa ihmisiä löytämään ja jakamaan kirjoja, joita he rakastavat sekä kasvattaa lukemista ja nostaa oppimisen astetta kaikkialla maailmassa. Ensimmäisen vuoden aikana yrityksellä ei ollut mitään virallista rahoitusta. Joulukuussa 2007 sivusto sai noin 750 000 dollaria bisnesenkeleiltä. Kyseinen rahoitus kesti vuoteen 2009, jolloin Goodreads sai kaksi miljoonaa dollaria True Ventures -pääomasijoitusyhtiöltä.

Lokakuussa 2010 yhtiö avasi oman käyttöjärjestelmänsä, joka mahdollisti kirjojen arvostelemisen. Seuraavana vuonna Goodreads osti Discovereads -arvostelujärjestelmän, joka algoritmeja analysoimalla selvitti aikaisempien luettujen kirjojen perusteella mistä kirjoista käyttäjä voisi tulevaisuudessa olla kiinnostunut. Amazon ilmoitti maaliskuussa 2013, että se ostaisi Goodreadsin vuoden 2013 toisella neljänneksellä. Tarkkaa hintaa ei julkistettu.

Ominaisuuksia
-------------

Verkkosivustolla käyttäjät voivat lisätä kirjoja henkilökohtaisiin kirjahyllyihin, arvostella kirjoja, nähdä mitä heidän ystävänsä verkkosivustolla lukevat, osallistua keskusteluihin keskustelupalstoilla ja saada suosituksia, jotka perustuvat aikaisemmin luettuihin kirjoihin. Sivustolla on myös tietokilpailuja, triviaa kirjoista, lainauksia ja genreihin perustuvia kirjalistoja. Goodreads-sivustolla on oma versionsa kirjailijoille, jotka haluavat tavoittaa kohdeyleisönsä paremmin. Tähän tarkoitukseen sivustoa käyttäviä kirjailijoita ovat muun muassa James Patterson ja Margaret Atwood.

Goodreads-käyttäjän Goodreads-tili on mahdollista synkronoida Facebook-tilin kanssa.

Goodreads Choice Award
----------------------

Goodreads Choice Award on vuosittainen jaettava kirjallisuuspalkinto, jonka Goodreads lanseerasi vuonna 2009. Sivuston käyttäjät voivat äänestää Goodreadsin ehdottamia tai itse valitsemiaan kirjoja, jotka on julkaistu kyseisenä vuonna. Valtaosa Goodreadsin ehdottamista kirjoista on sivustoa käyttäviltä kirjailijoilta. Äänestysfinaaliin otetaan kymmenen eniten ääniä saanutta kirjaa 20 kategoriassa.

Lähteet
-------

1. ↑   Amazon ostaa Goodreads-lukupiirisivuston *hs.fi*.  31.3.2013. HS.fi.
2. ↑   Goodreads: About Us *goodreads.com*.  (englanniksi)
3. ↑  Audrey Watters: Goodreads Launches Social Reading API *readwrite.com*. Readwrite.  (englanniksi)
4. ↑  Curt Hopkins: Goodreads Buys Recommendation Service Discovereads *readwrite.com*. Readwrite.  (englanniksi)
5. ↑   Drew Olanoff: Amazon Acquires Social Reading Site Goodreads, Which Gives The Company A Social Advantage Over Apple *techcrunch.com*.  28.3.2013. Techcrunch.  (englanniksi)
6. ↑  Jonathan Strickland: How Goodreads Works *computer.howstuffworks.com*.  (englanniksi)
7. ↑   James Pattersonin Goodreads-sivu *goodreads.com*. Goodreads.
8. ↑  Margaret Atwoodin Goodreads-sivu *goodreads.com*. Goodreads. Viitattu 5.10.2014.
9. ↑  Kellogg, Carolyn: Goodreads launches its 2012 awards *Los Angeles Times*.  30.10.2012. Viitattu 1.12.2019. (englanniksi)

Aiheesta muualla
----------------

* Goodreads. (englanniksi)